open-index/open-wikipedia-markdown huggingface dataset:
Iiro Karppinen

**Iiro Karppinen** (s. 26. huhtikuuta 2003 Oulu) on suomalainen jääkiekkopuolustaja, joka pelaa Mestis-joukkue Tutossa. Hän laukoo oikealta.

## Ura
### Seuraura
Karppinen aloitti jääkiekkoilun viisivuotiaana Oulun Kärppien luistelukoulussa. Hänen varsinainen kasvattajaseuransa on Kiekko-Laser, josta Karppinen palasi juniorina sittemmin Kärppiin. Hän oli kaudella 2018–2019 C-nuorten SM-sarjassa joukkueensa tehokkain puolustaja tehoilla 5+9=14. Karppinen voitti kauden päätteeksi C-nuorten Suomen-mestaruuden.

Kaudeksi 2021–2022 Karppinen siirtyi Jokereiden U20-joukkueeseen. Kaudella 2022–2023 hän oli viidellä osumallaan joukkueen eniten maaleja tehnyt puolustaja Dominik Badinkan kanssa. Karppinen voitti kauden päätteeksi U20 SM-hopeaa. Kaudeksi 2023–2024 hän siirtyi Vaasan Sportin U20-joukkueeseen. Karppinen nostettiin kesällä 2023 myös seuran SM-liigajoukkueen harjoitusrinkiin.

Karppinen teki kaudeksi 2024–2025 Sportin kanssa 1+1-vuotisen SM-liigasopimuksen. Hän aloitti kauden yli-ikäisenä seuran U20-joukkueessa, jonka varakapteenina Karppinen toimi. Hän oli Sportin tehokkain puolustaja tehoilla 8+22=30, joilla Karppinen jakoi koko U20 SM-sarjan puolustajien pistepörssin viidennen sijan Kärppien Niko Nissilän kanssa. Hänet äänestettiin sarjan ensimmäiseen tähdistökentälliseen. Karppinen teki SM-liigadebyyttinsä 25. marraskuuta 2024 vieraissa Tapparaa vastaan. Hänet merkittiin Sportin kolmospuolustajapariin Valtteri Hietasen viereen. Karppinen sai ottelussa jääaikaa 15.12 minuuttia. Hän sai ottelussa myös yhden kahden minuutin jäähyn pelin viivyttämisestä nostamalla kiekon katsomoon. Karppinen pelasi SM-liigassa kauden aikana 12 runkosarjaottelua ilman tehopisteitä ja kahdeksan pudotuspeliottelua tehden yhden syöttöpisteen. Kauden jälkeen huhtikuussa 2025 Sport tiedotti, että hänen sopimuksessaan ollutta optiota ei käytetä.

Kaudeksi 2025–2026 Karppinen siirtyi vuoden mittaisella sopimuksella Mestis-joukkue Tutoon. Hän pelasi ensimmäisellä kokonaisella kaudellaan miesten peleissä 34 runkosarjaottelua tehopistein 2+10=12 ja kolme pudotuspeliottelua ilman tehopisteitä.

### Maajoukkueura
Karppinen on pelannut kolme nuorten maaottelua.

## Muuta
Karppinen on maininnut esikuvakseen Niklas Kronwallin.

## Tilastot

## Lähteet
*
*
*

### Viitteet
Ouest lausannois’n alue

**Ouest lausannois’n alue** on Vaud'n kantonissa sijaitseva alue Lounais-Sveitsissä. Vuoden 2024 kesäkuussa alueella asui 82&nbsp;535 asukasta.

## Kunnat
* Bussigny 
* Chavannes-près-Renens 
* Crissier 
* Ecublens 
* Prilly 
* Renens 
* Saint-Sulpice
* Villars-Sainte-Croix

## Lähteet

## Aiheesta muualla
Fjodor Svetškov

**Fjodor Svetškov** (s. 5. huhtikuuta 2003 Toljatti, Venäjä) on venäläinen jääkiekkoilija. Hänen pelipaikkansa on keskushyökkääjä tai vasen laitahyökkääjä ja häne laukoo vasemmalta. Svetškov edustaa NHL-joukkue Nashville Predatorsia. Hänellä on sopimus joukkueen kanssa kauden 2025–2026 loppuun saakka.

Svetškovin kasvattajaseura on Lada Toljatti. Nashville Predators varasi hänet ensimmäisellä kierroksella 19. varausvuorolla . Ennen Pohjois-Amerikkaan siirtymistä Svetškov pelasi KHL:ssä SKA Pietarin ja HK Spartak Moskovan joukkueissa. Svetškov on pelannut 102 NHL:n runkosarjan ottelua. Näissä otteluissa hän on tehnyt 10 maalia ja 17 syöttöä eli 27 tehopistettä. Svetškov on pelannut 31 KHL:n runkosarjan ottelua. Näissä otteluissa hän on tehnyt kaksi maalia ja kaksi syöttöä eli yhteensä neljä tehopistettä. Kaikki uran tilastot päivitetty 6. maaliskuuta 2026.

## Lähteet
The Con Reps

**The Con Reps** on suomalais-vietnamilainen rock-yhtye. Yhtye on juuri julkaissut ensimmäisen CD:n nimeltä Lập Thì Là. Yhtye on saanut enemmän julkisuutta Vietnamissa kuin Suomessa. Vietnamissa Văn Hóa Nghệ Thuật (Taide ja kulttuuri) lehti on kirjoittanut yhtyeestä ja tuonut esiin yhtyeen monikulttuurillisuuden.

Kesällä 2024 VOV TV (Voice of Vietnam) teki yhtyeestä 20 minuutin dokumentin, jossa tuotiin esiin yhtyeen jäsenten taustoja ja yhtyeen syntymisestä tietoa.
Yhtye on tehnyt 2 musiikkivideota, jotka löytyvät YouTubesta. Vietnam sekä Lập Thì Là. Yhtyeen kokoonpano on seuraavanlainen: Tapio Ränni Mäkinen (laulu, saksofoni ja kitara), Diep Van (laulu), Tuan Phong  (kitara ja basso) ja Tora (rummut ja taustalaulu). 
Yhtyeen musiikista on vastannut Tapio Ränni Mäkinen ja kappaleiden sovituksista Tuan Phong. Tekstit ovat suurimmalta osiltaan Tapio Ränni Mäkisen, mutta Diep Van on tehnyt kaikki Vietnamin kielellä tehdyt tekstit. Yhtye esittää kappaleensa Englannin ja Vietnamin kielellä.

The Con Reps yhtyeen debyytti CDːn julkaisija on Stupido Records Helsingistä. CD sisältää 8 kappaletta.
Riadin metro

**Riadin metro** on metrojärjestelmä Riadissa, Saudi-Arabiassa. Se avattiin osittain 1. joulukuuta 2024, ja se on osa Riadin julkisen liikenteen King Abdulaziz -projektia. Se koostuu kuudesta metrolinjasta, joiden kokonaispituus on 176 kilometriä ja joissa on 84 asemaa. Hankkeen rakentaminen maksoi 22,5 miljardia dollaria. Linjat 1, 4 ja 6 avattiin  1. joulukuuta 2024; linjat 2 ja 5 avautuivat 15. joulukuuta 2024; Linja 3 avautui 5. tammikuuta 2025. 

Riadin metro on Saudi-Arabian toinen metrojärjestelmä, mekan metron jälkeen. Tämän lisäksi se on neljäs metrojärjestelmä Arabian niemimaalla, kuudes arabimaailmassa ja viidestoista Lähi-idässä. 

## Historia
Kesäkuussa 2013 metron rakentajiksi valittiin kolme suurta maailmanlaajuista konsortiota.  Sopimukset solmittiin heinäkuussa 2013, ja rakentamisen suunniteltiin alkavan vuonna 2014 ja kestävän 4 vuotta. Rakentamisen aloitusseremoniaa vietettiin 4. huhtikuuta 2014.  Sitä rakentavat parhaillaan rakennusyritykset, Bechtel, Almabani General Contractors, Consolidated Contractors Company, Strukton, Webuild, Larsen & Toubro, Samsung C&T ja Nesma.

### Konsortiot
**BACS:** Bechtel / Almabani / CCC / Siemens

**ANM**: (Arriyadh New Mobility): Webuild / Bombardier / Ansaldo / Larsen & Toubro / Nesma &; Partners / WorleyParsons

**FAST:** FCC / Atkins / Alstom / Samsung C&T / Strukton / TYPSA (Tecnica Y Proyectos)

Uuden projektin odotetaan olevan kaupungin julkisen liikennejärjestelmän keskipiste, joka on integroitu 85 kilometriä pitkään kolmilinjaiseen BRT verkkoon. Hanke auttaa vähentämään automatkojen määrää lähes 250 tuhannella matkalla päivässä, mikä vastaa 400 tuhatta litraa polttoainetta päivässä, mikä vähentää kaupungin ilmansaastepäästöjä. Hankkeen matkustajamäärien otetaan nousevan 3,6 miljoonaan matkustajaan päivässä. 

Helmikuussa 2018 Riadin kuvernööri, prinssi Faisal bin Bandar, ilmoitti, että 68 % projektista on valmis ja että metro siirtyy koekäyttöön syyskuun lopulla 2018. Maaliskuussa 2018 Saudi-Arabian talousministeri Mohammad Al Tuwaijri totesi, että metron avaus on suunniteltu kesä-elokuulle 2019. Järjestelmän odotettiin valmistuvan kokonaan vuonna 2021. Joulukuussa 2021 ilmoitettiin, että yli 90 % projektista oli saatu valmiiksi ja että testaus etenee hyvää vauhtia. 

Metro avattiin 1. joulukuuta 2024. Jolloin kolme ensimmäistä linjaa avattiin. Loput linjat aukenivat 15. joulukuuta 2024 (2 ja 5) ja 5. tammikuuta 2025 (3). 

## Lähteet
Oskar Kilpinen

**Oskar Esaisas Kilpinen** (17. elokuuta 1871 Viipuri – 6. lokakuuta 1956 Helsinki) oli suomalainen yritysjohtaja, joka toimi pitkään lasiteollisuuden piirissä. 

Viipurissa syntyneen Kilpisen puoliso vuodesta 1894 oli Aino Elisabet Sundman (k. 1941). Kilpinen kävi viisi luokkaa normaalilyseota Helsingissä ja valmistui Helsingin kauppaopistosta 1891. Hän toimi kassanhoitajana, kirjanpitäjänä ja prokuristina liikeyrityksissä 1891–1900 ja oli valtiokonttorin pääkirjanpitäjä 1900–1904 ja Mustialan maanviljelys- ja meijeriopiston kamreeri 1904-1905.

Karhulan lasitehtaan konttoripäällikkö Kilpinen oli 1905–1912 ja Veljekset Åström -yhtiön konttoripäällikkö Oulussa 1912–1917. Palattuaan lasiteollisuuden palvelukseen hän oli Suomen akkunalasikonttorin toimitusjohtaja 1917–1930, Suomen pulloasioimiston toimitusjohtaja 1919–1930, Suomen lääkelasiasioimiston toimitusjohtaja 1924–1930 ja Lasitehtaiden myyntikeskuksen toimitusjohtaja 1930–1936. Lasiteollisuusliiton asiamiehenä Kilpinen toimi kolmekymmentä vuotta, 1917–1947. Hänellä oli myös useita luottamustehtäviä. Oulun kaupunginvaltuuston jäsen hän oli 1916–1917.
 
## Lähteet
Chavannes

**Chavannes** voi tarkoittaa seuraavia:

;paikkoja:
* Chavannes, kunta Drômen departementissa Ranskassa
* Chavannes-de-Bogis, kunta Vaud’n kantonissa Sveitsissä
* Chavannes-des-Bois, kunta Vaud’n kantonissa Sveitsissä
* Chavannes-près-Renens, kunta Vaud’n kantonissa Sveitsissä
* Chavannes-sur-Reyssouze, kunta Ainin departementissa Ranskassa
* Chavannes-sur-Suran, kunta Ainin departementissa Ranskassa
* Chavannes-le-Veyron, kunta Vaud’n kantonissa Sveitsissä

;henkilöitä:
* Pierre Puvis de Chavannes (1824–1898) ranskalainen taidemaalari.
RCR Arquitectes

**RCR Arquitectes** on vuodesta 1988 toiminut espanjalainen arkkitehtitoimisto, jonka perustivat Rafael Aranda, Carme Pigem ja Ramon Vilalta. Kolmikko sai Pritzker-palkinnon vuonna 2017, ja palkinto myönnettiin kolmelle henkilölle kerralla ensimmäistä kertaa.

Kolmikko syntyi Olotissa, Gironan maakunnan kaupungissa Kataloniassa ja tapasi opiskellessaan Escola Tècnica Superior d’Arquitectura del Vallèsissa. He valmistuivat vuonna 1987 ja perustivat RCR Arquitectesin seuraavana vuonna. He voittivat ensimmäisen palkintonsa samana vuonna epätavallisesta suunnitelmastaan majakasta Kanariansaarille, jota ei kuitenkaan ikinä rakennettu. Kolmikko on opiskelut uudestaan Escola Tècnica Superior d’Arquitectura del Vallèsissa muun muassa urbanismia ja maisema-arkkitehtuuria.

## Lähteet

## Aiheesta muualla
* Viralliset kotisivut
Mont-sur-Rolle

**Mont-sur-Rolle** on Sveitsin kunta, joka sijaitsee Nyonin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 2&nbsp;783 asukasta.

## Lähteet

## Aiheesta muualla
Isänmaallinen Kansanrintama

**Isänmaallinen Kansanrintama** (**IKR**) oli uusnatsijärjestö, jonka perusti Pekka Siitoin.

Entinen Ranskan muukalaislegioonan sotilas Timo Pekkala järjesti ryhmälle ampumaharjoituksia. IKR:n jäsenet olivat vastuussa Kursiivi-painotalon tuhopoltosta.

## Tausta
*[[Tiedonantaja]]* väitti Boris Popperin rahoittaneen Siitointa ja hankkineen armeijan varastoista aseita ja ammuksia Siitoimen ryhmien käyttöön. IKR:n perustajajäsen, kalankuljetusyrityksen johtajan poika Tapio Saarni rahoitti ryhmää.

Siitoin piti yhteyttä samanmielisiin National Renaissance Partyn James Hartung Madoleen, joka myös sekoitti natsismia ja satanismia ja Matthew Koehlin American Nazi Partyyn joka kannatti esoteerista natsismia. IKR julkaisi National Renaissance Party:n materiaalia suomeksi, ja Siitoin esiintyi NRP:n julkaisuissa. IKR ylläpiti myös yhteyksiä Ku Klux Klanin suurvisiiriin David Dukeen ja J. B. Stoneriin Yhdysvalloissa sekä Fédération d'action nationale et européenneen Ranskassa. IKR rekrytoi lehdessään suomalaisia Rhodesian sisällissotaan. IKR myös piti yhteyttä CEDADE:en jonka jäseniin kuului Leon Degrelle. IKR teki yhteistyötä belgialaiseen Vlaamse Militanten Orden kanssa jota johti puoliksi suomalainen Bert Eriksson ja joka teki lukuisia palopommi-iskuja vähemmistöjä vastaan.

Siitoin myös kutsui saksalaisen uusnatsien Wiking-Jugendin luokseen, ja tämä järjesti Suomessa kesäleirin 1976 ja aiheutti hämmennystä liimailemalla julisteita jotka vaativat Rudolf Hessin vapauttamista.

Kun IKR:n jäsenet olivat lähettäneet useita kirjepommeja poliittisille vihollisille ja pitäneet paraatin natsiunivormuissa, auktoriteettien kärsivällisyys loppui. IKR kiellettiin vuonna 1977 vedoten Pariisin rauhansopimukseen, joka kieltää fasistiset järjestöt. Siitoin perusti kuitenkin heti uuden järjestön nimeltä Kansallis-Demokraattinen Puolue.

Järjestöllä oli oma kirjapaino, joka julkaisi lehteään suomenkielistä käännöstä Siionin Vanhimpien pöytäkirjoista ja kirjoja holokaustin kieltämisestä. Siitoimelta takavarikoidun jäsenluettelon mukaan järjestöllä oli noin 100 ydinjäsentä. Henkilöitä liikkeen reunoilla jotka olivat osallisia materiaalin levitykseen ynnä muuhun oli jopa 1600.

## Lähteet
Asefaatti

**Asefaatti** (C4H10PSNO3) on organofosforiyhdisteisiin kuuluva orgaaninen yhdiste. Yhdistettä voidaan käyttää maataloudessa hyönteismyrkkynä.

## Ominaisuudet, valmistus ja käyttö
Huoneenlämpötilassa asefaatti on väritöntä kiteistä ainetta. Yhdiste liukenee erittäin hyvin veteen ja kohtalaisesti muun muassa etanoliin ja dietyylieetteriin. Yhdisteen aineenvaihduntatuote metamidofossi on myrkyllistä tuhoeläimille, koska se estää asetyylikoliiniesteraasientsyymin toiminnan. Asefaatti ei ole yhtä myrkyllistä kuin metamidofossi, mutta yhdisteelle altistumisesta voi seurata esimerkiksi hengitysvaikeuksia, huonovointisuutta tai kouristuskohtauksia. 

Asefaattia valmistetaan asetyloimalla metamidofossia etikkahappoanhydridin avulla.

Asefaattia käytetään hyönteisten torjuntaan esimerkiksi vihannes-, marja-, hedelmä-, puuvilla- ja koristekasviviljelmillä sekä torakoiden ja tulimuurahaisten hävittämiseen sisätiloissa. Ainetta ei ole saanut käyttää Euroopan unionin alueella vuodesta 2003 alkaen.

## Lähteet
Artjom Galimov

**Artjom Galimov** (s. 8. syyskuuta 1999 Samara, Venäjä) on venäläinen jääkiekkoilija. Hänen pelipaikkansa on keskushyökkääjä tai vasen laitahyökkääjä ja hän laukoo vasemmalta. Galimov edustaa KHL-joukkue Ak Bars Kazania. Hänellä on sopimus joukkueen kanssa kauden 2024–2025 loppuun saakka.

Galimovin kasvattajaseura on TsSK VVS Samara. NHL-joukkue Anaheim Ducks varasi hänet viidennellä kierroksella 129. varausvuorolla . Galimov on pelannut 286 KHL:n runkosarjan ottelua. Näissä otteluissa Galimov on tehnyt 49 maalia ja 58 syöttöä eli yhteensä 107 tehopistettä. Galimov on pelannut 51 KHL:n pudotuspelien ottelua. Näissä otteluissa hän on tehnyt neljä maalia ja 11 syöttöä eli yhteensä 15 tehopistettä. Uran tilastot päivitetty 27. marraskuuta 2024.

## Lähteet
Zennyo Ryūō

**Zennyo Ryūō** on japanilaisessa mytologiassa esiintyvä lohikäärme. Tarinoissa Zennyo Ryūō esitetään naispuolisena. Hän esiintyy useissa eri kertomuksissa, joista ehkä tunnetuin liittyy hänen kohtaamiseensa buddhalaisen munkki Kūkain kanssa. Tarinassa Zennyo Ryūō kohotetaan jumalolennoksi. Zennyo Ryūō on yksi palvotuista lohikäärmehahmoista, ja hänet liitetään usein muiden japanilaisten lohikäärmeiden tapaan sateentuontiin.

Japanilaisissa kertomuksissa lohikäärmeet esitetään usein naisina. Nimi "Zennyo Ryūō" kääntyy suomeksi "hyväntahtoinen naislohikäärmekuningas". Zennyo Ryūōn tarinan yksityiskohdat vaihtelevat eri versioissa. Hänen sanotaan asuvan lohikäärmeluolassa Kiin niemimaalla. Tunnetuimmassa tarinassa Zennyo Ryūō kohtaa buddhalaisen munkki Kūkain, ja tarinan lopuksi Zennyo Ryūō lupaa suojella maita. Tämän jälkeen hänet korotetaan palvotuksi jumalolennoksi.

Vanhimmat Zennyo Ryūōsta kertovat tarinat ovat peräisin 900-luvulla kirjoitetuista teksteistä. Tarinat lohikäärmeistä Japanissa liittyvät usein buddhalaisuuteen, joka levisi alueelle Kiinasta. Japanilainen lohikäärmetarusto perustuu pitkälti kiinalaiseen tarustoon, mutta naispuoliset lohikäärmeet ovat merkittävä eroavaisuus japanilaisessa perinteessä. Lohikäärmeitä on palvottu sekä Japanin buddhalaisessa että šintolaisessa perinteessä. Zennyo Ryūō on ollut merkittävä jumalhahmo lohikäärmeiden joukossa. Hänen ja muiden lohikäärmeiden palvonta liittyy usein niiden asemaan sateentuojina, ja palvontaan sisältyy erilaisia sateentekorituaaleja.

## Lähteet
Masaaki Yuasa

**Masaaki Yuasa** (; s. 16. maaliskuuta 1965) on japanilainen anime-ohjaaja, käsikirjoittaja ja animaattori. Vuonna 2013 hän perusti yhdessä animaattori Eunyoung Choin kanssa animaatiostudio Science Sarun. 

## Filmografia (ohjaajana)

* *[[Mind Game]]* (2004)
* *[[Kemonozume]]* (2007)
* *[[Genius Party: Happy Machine]]* (2007)
* *[[Kaiba]]* (2008)
* *[[Yojouhan Shinwa Taikei]]* (2010)
* *[[Kick-Heart]]* (2013)
* *[[Ping Pong The Animation]]* (2014)
* *[[The Night is Short, Walk on Girl]]* (2017)
* *[[Lu Over the Wall]]* (2017)
* *[[Devilman Crybaby]]* (2018)
* *[[Ride Your Wave]]* (2019)
* *[[Keep Your Hands Off Eizouken!]]* (2020)
* *[[Japan Sinks: 2020]]* (2020)
* *[[Inu-Oh]]* (2021)

## Lähteet

## Aiheesta muualla
*
Bogdan Konjuškov

**Bogdan Konjuškov** (s. 20. joulukuuta 2002 Penza, Venäjä) on venäläinen jääkiekkoilija. Hänen pelipaikkansa on puolustaja ja hän laukoo oikealta. Konjuškov edustaa KHL-joukkue Torpedo Nižni Novgorodia. Hänellä on sopimus joukkueen kanssa kauden 2025–2026 loppuun saakka.

Konjuškovin kasvattajaseura on Dizel Penza. NHL-joukkue Montreal Canadiens varasi hänet neljännellä kierroksella 110. varausvuorolla . Konjuškov on pelannut 150 KHL:n runkosarjan ottelua. Näissä otteluissa hän on tehnyt yhdeksän maalia ja 52 syöttöä eli yhteensä 61 tehopistettä. Konjuškov on pelannut 15 KHL:n pudotuspelien ottelua. Näissä otteluissa hän on syöttänyt kuusi maalia.  Tilastot päivitetty 27. marraskuuta 2024.

## Lähteet
Kirill Kirsanov

**Kirill Kirsanov** (s. 19. syyskuuta 2002 Tver, Venäjä) on venäläinen jääkiekkoilija. Hänen pelipaikkansa on puolustaja ja hän laukoo vasemmalta. Kirsanov edustaa KHL-joukkue Torpedo Nižni Novgorodia. Hänellä on sopimus joukkueen kanssa kauden 2024–2025 loppuun saakka.

Kirsanovin kasvattajaseura on Tverskije Tigry. Hän on edustanut KHL:ssä myös SKA Pietaria ja HK Vitjazia. NHL-joukkue Los Angeles Kings varasi hänet kolmannella kierroksella 84. varausvuorolla . Kirsanov on pelannut 103 KHL:n runkosarjan ottelua. Näissä otteluissa hän on tehnyt kolme maalia ja 12 syöttöä eli yhteensä 15 tehopistettä. Kirsanov on pelannut kuusi KHL:n pudotuspelien ottelua. Näissä otteluissa hän on syöttänyt yhden maalin. Tilastot päivitetty 27. marraskuuta 2024.

## Lähteet
Julius (Braunschweig-Wolfenbüttel)

**Julius** (1528 - 1589), oli Braunschweigin herttua. 

Hän oli herttua Henrik nuoremman neljäs poika, oli jo lapsena Kölnin kaniikki, sai Mindenin hiippakunnan vuonna 1553, josta hän luopui vuonna 1554, ja seurasi herttuana isäänsä vuonna 1568. Julius oli naimisissa Brandenburgin vaaliruhtinaan Joakim II:n tyttären Hedwigin kanssa vuodesta 1560. Hän perusti Helmstedtin yliopiston, peri osan Hoyan kreivien omaisuudesta vuonna 1582 ja Kalenbergin ruhtinaskunnan vuonna 1584 ja kuoli vuonna 1589 Wolfenbüttelissä.

## Lähteet
Saubraz

**Saubraz** on Sveitsin kunta, joka sijaitsee Morgesin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 449 asukasta.

## Lähteet

## Aiheesta muualla
Josh Doan

**Josh Doan** (s. 1. helmikuuta 2002 Scottsdale, Arizona, Yhdysvallat) on yhdysvaltalainen jääkiekkoilija, joka edustaa NHL-joukkue Buffalo Sabresia. Hänen pelipaikkansa on oikea laitahyökkääjä ja hän laukoo oikealta.

Ennen NHL-uraansa Doan pelasi USHL-joukkue Chicago Steelissa ja Arizonan osavaltionyliopiston joukkueessa. Arizona Coyotes varasi hänet toisella kierroksella 37. varausvuorolla .

Kesäkuussa 2025 Mammoth kauppasi Doanin ja Michael Kesselringin Buffalo Sabresiin vaihdossa JJ Peterkaan.

Tammikuussa 2026 Doan teki Sabresin kanssa seitsemän vuoden mittaisen ja yhteensä 48,65 miljoonan dollarin arvoisen jatkosopimuksen.

## Lähteet
* 

### Viitteet
Russell Vought

**Russell Vought** on yhdysvaltalainen virkamies ja konservatiivisen ajatushautomon johtaja. Donald Trump on nimennyt Voughtin Yhdysvaltain liittovaltion budjettijohtajaksi tammikuusta 2025 alkaen.

Kesällä 2024 Vought oli keskeisessä roolissa äärikonservatiivisen  Project 2025 -toimintasuunnitelman luomisessa.

Vought työskenteli presidentin hallinnossa myös Trumpin ensimmäisen presidenttikauden aikana. Hän oli liittovaltion budjettijohtaja heinäkuusta 2020 tammikuuhun 2021, ja sitä ennen apulais- ja varajohtaja.

## Lähteet
Alexandre Picard

**Alexandre Picard** (s. 9. lokakuuta 1985 Les Saules, Quebec, Kanada) on kanadanranskalainen jääkiekkoilija, pelipaikaltaan tyypillisesti vasen laitahyökkääjä. Columbus Blue Jackets varasi hänet ensimmäisellä varausvuorollaan, kaikkiaan kahdeksantena pelaajana, vuoden 2004 varaustilaisuudessa. Ennen NHL-debyyttiaan Picard pelasi neljä kautta junioriliiga QMJHLssa. Kaudelle 2005-2006 Picard siirtyi Columbuksen organisaatioon ja pääsi pelaamaan 17 NHL-ottelussa. Kaikkiaan Picard pelasi Columbuksen NHL-joukkueessa viidellä kaudella yhteensä 67 ottelussa. Näissä otteluissa hän ei kuitenkaan tehnyt ensimmäistäkään maalia ja merkkautti vain kaksi syöttöpistettä. Huolimatta olemattomista tehoista Picard ei kuitenkaan ollut pahin epäonnistuminen kyseisen vuoden varaustilaisuudessa. Ensimmäisen kierroksen varauksista kaksi pelaajaa ei koskaan päässeet debytoimaan NHL:ssa.
Maaliskuussa 2010 Columbus luovutti Picardin oikeudet Phoenix Coyotesille vastineeksi Chad Kolarikista. Phoenixin organisaatiossa Picardille kertyi kolmen kauden aikana alun toista sataa AHL-ottelua mutta ei lainkaan pelejä NHL:ssa. Kaudella 2011-2012 Picard voitti AHL:n mestaruuden Norfolk Admiralsin riveissä.
Kaudelle 2012-2013 Picard suuntasi Sveitsiin, jossa pelasi ensin kolme kautta Genève-Servetten joukkueessa ja yhden kauden Davosissa. Kaudelle 2016-2017 Picard vaihtoi Tsekin Extraliigaan Hradec Kraloven joukkueeseen.
Kaudelle 2017-2018 Picard siityi KHL-liigaan Amur Habarovskin joukkueeseen missä hän pääsi pelaamaan 28 ottelua. seuraavalle kaudelle hän siirtyi KHL:n kiinalaisjoukkue Kunlun Red Stariin, josta kuitenkin sai lähteä vain kolmen pelatun ottelun jälkeen. Seuraava oysäkki oli Itävallan liigan Dornbirn, jossa Picard pelasi 11 ottelua ennen paluutaan Kanadaan. Picard pelasi loppukaudesta kahdeksan ottelua LNAH-liigan Jonquiere Marquisin joukkueessa, jossa pelaa edelleen.

## Lähteet
Nicolaus Oláh

**Nicolaus Oláh** (1493-1568) oli Esztergomin arkkipiispa ja Unkarin priimas. 

Hänen isänsä oli János Hunyadin lanko, ja valakialaista syntyperää. Nicolaus Oláh oli aktiivinen vastauskonpuhdistuksen vaikuttaja. Hänen aloitteestan syntyneitä julkaisuja olivat muun muassa *Breviarium Ecclesiae Strigoniensis* (1558) ja *Ordo et Ritus Ecclesiae Strigoniensis* (1560). Angelus-kellojen soittamistavan elvyttäminen oli myös lähtöisin hänestä.

## Teokset
**Hungaria et Attila*
**Genesis filiorum Regis Ferdinandi*
**Ephemerides*
**Brevis descriptio vitae Benedicti Zerchsky*

## Lähteet
Hesbyn kirkko

**Hesbyn kirkko** () on Stavangerin kunnassa Norjassa sijaitseva kivinen pitkäkirkko 1100-luvulta.

## Lähteet

## Aiheesta muualla
Fognin kirkko

**Fognin kirkko** () on Stavangerin kunnassa Norjassa sijaitseva puinen ristikirkko vuodelta 1991.

## Lähteet

## Aiheesta muualla
Riikka Leinonen

**Riikka Leinonen** (s. 1989 Muurame) on suomalainen yhteiskunta-alan ammattilainen ja vapaa kirjailija. Hän voitti 2024 tietokirjallisuuden Finlandia-palkinnon Sofia Tawastin kanssa teoksesta *[[Suuri valhe vammaisuudesta]]*. Leinonen on Suomen ensimmäinen julkivammainen Finlandia-palkinnon voittanut henkilö.

Leinonen oli kaksivuotias, kun hänellä diagnosoitiin synnynnäinen CP-vamma, joka aiheuttaa hänelle neurologisia, kognitiivisia ja kehollisia oireita. Hänen kehonsa vasen puoli on lievästi halvaantunut. Leinosella on myös amusiaksi kutsuttu tila, joka vaikeuttaa hänen kykyään tunnistaa tai tuottaa musiikkia.

Leinonen aloitti vuonna 2008 maisema-arkkitehtuurin opinnot Teknillisessä korkeakoulussa (nyk. Aalto-yliopisto). Hän meni kolmantena opiskeluvuotenaan töihin LOCI maisema-arkkitehdit Oy -nimiseen maisema-arkkitehtitoimistoon, jossa hän suunnitteli muun muassa lähiliikuntapaikkoja. Leinonen lopetti maisema-arkkitehtuurin opinnot ja siirtyi Jyväskylän yliopistoon opiskelemaan liikunnan yhteiskuntatieteitä.

Leinosen yhteiskunnallinen ajattelu vahvistui Jyväskylässä, ja hänet valittiin Jyvionin eli Jyväskylän Vihreiden nuorten ja opiskelijoiden yhdistyksen toiseksi puheenjohtajaksi (2016-2017). Hän toimi vuoden 2019 eduskuntavaaleissa Vihreän liiton ehdokkaan Bella Forsgrénin kampanjapäällikkönä, ja Forsgrénin tultua valituksi kansanedustajaksi työskenteli Leinonen neljän vuoden ajan (2019-2023) tämän eduskunta-avustajana. Leinonen on tällä hetkellä  Keski-Suomen maakuntahallituksen jäsen, Jyväskylän kaupunginvaltuuston varavaltuutettu sekä Keski-Suomen hyvinvointialueen varavaltuutettu.

Leinonen toimi korona-aikana isänsä yhtenä omaishoitajana ja huomasi tuolloin rakennetun ympäristön esteellisyyden sekä vammaisten oikeuksien heikon tilanteen Suomessa. Samaan aikaan täysipäiväinen työ alkoi pahentaa hänen fatiikkiaan eli neurologista uupumusta – ja Leinosen oma vammaisidentiteetti vahvistui. Hän tutustui Instagramissa Sofia Tawastiin. He olivat molemmat huomanneet yhteiskunnassa olevat väärät käsitykset vammaisuudesta ja alkoivat kirjoittaa teosta *[[Suuri valhe vammaisuudesta]]*. Teos julkaistiin vuonna 2024, ja se käsittelee vammaisuutta sekä yhteiskunnallisella että henkilökohtaisella otteella. Kirja palkittiin tietokirjallisuuden Finlandialla.

Leinonen on ollut vuodesta 2025 vammaisten ihmisoikeusjärjestö Kynnys ry:n hallituksessa ja on vuonna 2026 myös Kynnyksen varapuheenjohtaja. Hän on myös yksi Esteettömyys NYT! -kansalaisaloitteen alullepanijoista. 

Leinonen asuu avomiehensä kanssa Jyväskylän Säynätsalossa.

## Lähteet
Skaavari

**Skaavari** eli **kalvain**, myös *jäysteenpoistotyökalu* tai *purseenpoistotyökalu* on työkalu metallin ja puun lastuavassa työstössä, kuten poraamisessa tai urittamisessa, syntyvän jäysteen poistamiseksi ja työstetyn kohdan siistimiseksi.

Skaavarissa on halutun kulman, reiän tai kaaren muotoinen terä. Yksinkertaisimmillaan skaavarin voi tehdä viilasta.

## Lähteet
Sofia Tawast

**Sofia Tawast** (s. 1989) on suomalainen toimittaja ja kirjailija. Hänet palkittiin 2024 tietokirjallisuuden Finlandialla Riikka Leinosen kanssa kirjoittamastaan teoksesta *[[Suuri valhe vammaisuudesta]]*.

Tawast on koulutukseltaan mediatutkimuksesta valmistunut filosofian maisteri. Hän työskenteli lähes kymmenen vuoden ajan Yleisradiolla juontajana, toimittajana ja tuottajana sekä kulttuuri- että uutistoimituksessa. Sen jälkeen hän on toiminut freelancerina. YLE:ssä hän oli järjestämässä kohun aiheuttaneita monimuotoisuus- eli DEI-koulutuksia. 

Tawast on kauhufani ja toimitti vuosina 2018–2019 kauhukulttuuriin keskittynyttä ohjelmaa *Outo laakso – podcast kauhusta* yhdessä ystävänsä Ville Yli-Knuutilan kanssa. Podcastissa Tawast ja Yli-Knuutila kertovat kaskuja kauhuelokuvien taustoista, tekevät juonianalyyseja ja käyvät läpi yhteiskunnallisia ilmiöitä kauhun kautta.

Tawastin ensimmäisellä lapsella todettiin kromosomipoikkeama, mikä sai hänet etsimään tietoa vammaisuudesta ja puhumaan siitä Instagramissa. Hän tutustui sosiaalisessa mediassa myös vammaisaktivisteihin, kuten CP-vammaiseen Riikka Leinoseen.

Tawast ja Leinonen olivat molemmat huomanneet yhteiskunnassa olevia vääriä käsityksiä vammaisuudesta ja alkoivat kirjoittaa teosta *Suuri valhe vammaisuudesta*. Teos julkaistiin vuonna 2024, ja se käsittelee vammaisiin kohdistuvia asenteita, stereotypioita ja ennakkoluuloja. Kirja palkittiin tietokirjallisuuden Finlandia-palkinnolla.

Tawastin sisko on toimittaja ja kirjailija Julia Thurén. Tawast on laulunut post-rock yhtyeessä Cassie.

## Lähteet
Kampenin kirkko

**Kampenin kirkko** voi tarkoittaa seuraavia Norjassa sijaitsevia kirkkoja:

* Kampenin kirkko Oslossa
* Kampenin kirkko Stavangerissa
Ulvkälla

**Ulvkälla** on taajama Härjedalenin kunnassa Jämtlandin läänissä Härjedalenin  historiallisessa maakunnassa Ruotsissa. Taajamassa oli 420 asukasta vuonna 2021.

## Lähteet

## Aiheesta muualla
H (sävel)

**H** on C-duuriasteikon 7. sävel ja kromaattisen asteikon 12. puolisävelaskel. H on juurisävel eli sävel, jota ei ole alennettu tai ylennetty, joten pianolla se otetaan valkoiselta koskettimelta. H:n kanssa enharmoninen on sävel Ces eli alennettu C.

Sävelen nimi vaihtelee alueittain. Nimitys H tulee saksan kielestä, ja nimitystä käytetään Saksan lisäksi muun muassa Pohjoismaissa. Sävelen englantilainen nimi on B, joka on myös yleisemmin käytössä maailmalla.
Alun perin H-nimistä säveltä ei ollut olemassa, vaan sävelen nimi oli aina B. Koska aikoinaan tritonuksen laulamista vältettiin sen dissonoivan sävyn vuoksi. Täten B-säveltä pyrittiin olemaan laulamatta yhtäaikaisesti F:n kanssa, jollei sitä alentanut. Näin ollen B tarkoitti sekä perusmuotoista että alennettua säveltä. Myöhemmin englantilaisessa koulukunnassa nimitystä B alettiin käyttää perusmuotoisesta sävelestä ja alennettu sai nimekseen "B-flat" (kirjaimellisesti "litistetty B"). Sen sijaan saksalaisessa koulukunnassa nimi B annettiin alennetulle sävelelle ja juurisävelestä alettiin käyttää nimeä H. Yksi mahdollinen syy sille, miksi saksalaisella kielialueella tätä säveltä alettiin kutsua H:ksi, voi olla se, että aikoinaan alennettua B:tä merkittiin pienellä latinalaisella B-kirjaimella ja perusmuotoista goottilaisella B:llä. Tämä goottilainen B saattoi ainakin joissain tilanteissa näyttää etäisesti latinalaiselta pieneltä H:lta.

Alennettua H:ta ei koskaan merkitä H♭, edes saksaksi tai suomeksi, vaan aina joko B tai B♭.

H-nimitys on myös Suomessa väistymässä B:n tieltä, joskin hitaasti. Rytmimusiikin puolella on siirrytty yhä enemmän käyttämään englantilaista B-nimitystä H:sta, ja alennettua säveltä ruvettu kutsumaan nimellä Bb (/beebee/). Kutenkin taidemusiikin puolella käytetään yhä yleisesti saksalaisia nimityksiä, jolloin juurisävel on H ja alennettu sävel B. Lisäksi asiaa sekoittaa myös se, että rytmimuusikoiden B:stä käyttämä nimitys "Bb" tarkoittaa usean taidemusiikin koulukunnan muusikon mielestä kaksoisalennettua H:ta.

Sointumerkeissä H-pohjaisissa soinnuissa käytetään yleensä englantilaista B:tä pohjana (esim. *B, Bm, B7, Bdim7*). Myös H-pohjaisia (esim. *H, Hm, H7, Hdim7*) käytetään, mutta tämä tapa on yhä harvinaisempi.

Romaanisissa kielissä samoin kuin muun muassa venäjässä sävelistä käytetään kuitenkin solmisaatioon perustuvia nimiä. Sen mukaisesti H-sävelen nimi on näissä kielissä *si*.

## Skaalat
### Tavallisia H:sta alkavia skaaloja
* H-duuri: H C&#x266f; D&#x266f; E F&#x266f; G&#x266f; A&#x266f; H
* H-molli: H C&#x266f; D E F&#x266f; G A H
* H harmoninen molli: H C&#x266f; D E F&#x266f; G A&#x266f; H
* H melodinen molli (nouseva): H C&#x266f; D E F&#x266f; G&#x266f; A&#x266f; H
* H melodinen molli (laskeva): H A G F&#x266f; E D C&#x266f; H
* H itämainen molli: H C&#x266f; D E&#x266f; F&#x266f; G A&#x266f; H

## Lähteet
Annemasse

**Annemasse** on Ranskan kunta, joka sijaitsee Haute-Savoien departementissa Auvergne-Rhône-Alpesin alueella Itä-Ranskassa. Vuonna 2021 kunnassa asui 37&nbsp;918 asukasta.

## Lähteet

## Aiheesta muualla
De unga

**De unga** tai **1909 års män** oli Ruotsissa vuosina 1907–1911 vaikuttanut Ranskasta, erityisesti Henri Matisselta, innoitteita saanut modernistinen taiteilijaryhmä. Siihen kuuluivat muun muassa Tor Bjurström, Birger Simonsson, Gösta Sandels, Isaac Grünewald, Leander Engström ja Arthur Carlsson-Percy. Ryhmä hajosi vuonna 1911, minkä jälkeen osa radikaaleimmista jäsenistä perusti *[[De åtta]]* -ryhmän.
## Lähteet
Pál Tomori

**Pál Tomori** (n. 1475 - 1526), oli unkarilainen sotapäällikkö, fransiskaanimunkki ja Kalocsan arkkipiispa.

Toimittuaan upseerina Tomori ryhtyi fransiskaanimunkiksi, mutta hänen korotettiin Kalocsan arkkipiispaksi ja palasi sotilaallisiin tehtäviin johtaen rajapuolustusta turkkilaisia vastaan. Vuonna 1526 hänet nimitettiin Unkarin armeijan ylipäälliköksi ja hän kaatui Mohácsin taistelussa samana vuonna.

Arvi Järventaus on fiktiivisesti kuvannut muun muassa Tomoria Mohácsin taistelusta kertovassa romaanissaan *Savuava maa*.

## Lähteet
Tor Bjurström

**Tor Bjurström** (1888–1966) oli ruotsalainen taidemaalari. Hän oli Henri Matissen oppilas ja kuului modernistiseen *[[De unga]]* -ryhmään. Bjurström opetti Valandin taidekoulussa Göteborgissa. Hänen maalauksensa olivat värikkäitä ja rytmikkäitä, ja niiden aiheena toimivat usein Ruotsin länsirannikon maisemat.
## Lähteet

## Aiheesta muualla
Villars

**Villars** voi tarkoittaa seuraavia:

;paikkoja:

* Villars-les-Dombes, kunta Ainin departementissa Ranskassa
* Villars-Fontaine, kunta Côte-d’Orin departementissa Ranskassa
* Villars-sur-Glâne, kaupunki Fribourgin kantonissa Sveitsissä
* Villars-les-Moines, *Münchenwiler*, kunta Bernin kantonissa Sveitsissä
* Villars-Sainte-Croix, kunta Vaud’n kantonissa Sveitsissä
* Villars-sous-Yens, kunta Vaud’n kantonissa Sveitsissä
* Bougy-Villars, kunta Vaud’n kantonissa Sveitsissä

;henkilöitä:
* Claude de Villars (1653–1734), Ranskan marsalkka
* Henry Gauthier-Villars (1859–1931), ranskalainen kirjailija ja musiikkikriitikko

;muita merkityksiä

* Villars-luokka,1870-luvulla rakennettu Ranskan laivaston risteilijäluokka
* Villars (1879), Ranskan laivaston Villars-luokan risteilijä
* M/S Villars, alk. *M/S Iberus*, vuonna 1978 rakennettu rahtialus, myöhemmin kaapelilaiva.
Fort Breendonk

**Fort Breendonk** (, ) on entinen sotilastukikohta Breendonkissa, lähellä Mecheleniä, Belgiassa, joka toimi natsien vankileirinä (Auffanglager) Saksan miehityksen aikana Belgiassa toisen maailmansodan aikana.

## Kuvia

Fort Breendonk entrance (DSCF0597).jpg
Belgium_location_map.svg
Breendonk073.jpg
Breendonk053.jpg
Breendonk046.jpg
Breendonk003.jpg
Breendonk031.jpg
Collaborators_Under_Escort_at_Breendonck_Art.IWMARTLD4650.jpg
Breendonk001.jpg


## Aiheesta muualla
Englannin Valioliigan Kultainen kenkä

**Englannin Valioliigan Kultainen kenkä** () on jalkapallossa annettava palkinto, joka myönnetään edeltävällä Englannin Valioliigan kaudella eniten maaleja tehneelle pelaajalle tai pelaajille. Sen jakaminen aloitetiin kaudella 1992–1993. Useimmiten palkinnon voittaneet pelaajat ovat Thierry Henry ja Mohamed Salah, jotka ovat voittaneet sen neljästi. Henryn ohella toinen kolmesti peräkkäin palkinnon voittanut pelaaja on Alan Shearer.

## Voittajat

## Tilastot

## Kuvia

Tiedosto:Thierry Henry applauding 2012.jpg|Thierry Henry on voittanut palkinnon ennätyksellisesti neljästi.
Tiedosto:Alanshearerwiki.jpg|Alan Shearer on Henryn ohella ainoa pelaaja, joka on voittanut palkinnon kolmesti peräkkäin.
Tiedosto:Salah in 2018.jpg|Viimeisin voittaja Mohamed Salah.


## Lähteet
Abraham-sopimukset

**Abraham-sopimukset** tarkoittavat Lähi-idän rauhanprosessissa joukkoa rauhansopimuksia Israelin ja  arabimaiden välillä. Niistä ensimmäiset solmi vuonna 2020 Yhdistyneet arabiemiraatit ja Bahrain. Rauhansopimuksen Israelin kanssa ovat tehneet sen jälkeen myös Marokko ja Sudan. 

Sopimusten taustalla oli Yhdysvaltain presidentti  Donald Trump. Sopimusten jälkeen maiden välille solmittiin muutamassa kuukaudessa miljardien eurojen arvosta investointi- ja yhteistyösopimuksia. Arabiosapuolet saivat myös Yhdysvalloilta tärkeitä etuja. Sopimuksia arvostelivat tuoreeltaan Turkki ja Iran. 

Vuonna 2024 neuvoteltiin myös Saudi-Arabian kanssa Abraham-sopimuksesta, mutta neuvottelut katkesivat Hamasin hyökättyä Israeliin 7. lokakuuta 2023. Ennen Abraham-sopimuksia rauhansopimuksen Israelin kanssa olivat solmineet Egypti vuonna 1978 ja Jordania vuonna 1994.

Sopimuksen tehneet maat rikkoivat arabimaiden yhteisrintaman, sillä Arabiliiton neuvoston huippukokouksessa vuonna 2002 oli sovittu, että rauha Israelin kanssa tehtäisiin vasta, kun Israel vetäytyy kaikilta vuodesta 1967 alkaen miehittämiltään alueilta, sallii palestiinalaisten pakolaisten paluun Israeliin YK:n päätöslauselma 194:n mukaisesti, Palestiinan valtio toteutuu ja Itä-Jerusalemista tulee sen pääkaupunki.
## Lähteet
Pekka Kirjakka

**Pekka Kirjakka**, vuoteen 1937 **Niemi** (22. tammikuuta 1914 Konginkangas – 19. syyskuuta 1955 Helsinki) oli suomalainen kemiantekniikan alan yritysjohtaja ja professori. 

## Henkilöhistoria
Kirjakan vanhemmat olivat kauppias Aleksi Niemi ja Anna Matilda Meriö ja puoliso vuodesta 1941 diplomi-nsinööri Anna-Liisa Katajisto. Kirjakka tuli ylioppilaaksi 1932, valmistui diplomi-insinööriksi 1936 ja väitteli tekniikan tohtoriksi 1943. Hän oli Yhtyneet paperitehtaat -yhtiössä Valkeakoskella Valke-yksikön kemisti 1941–1946, Järvelän tehtaat -yhtiön teknillinen johtaja 1946–1948 ja Teknoksen teknillinen johtaja kuolemaansa saakka. Kirjakasta tuli kuitenkin myös Teknillisen korkeakoulun orgaanisen kemian teknologian professori 1947 ja hän toimi korkeakoulun kemian osaston johtajana seuraavasta vuodesta alkaen. Hänellä oli myös useita kemian alan ja muita asiantuntija- ja luottamustehtäviä.

## Julkaisuja
* *Untersuchungen über die Darstellungsmöglichkeiten von Triarylmethanfarbstoffen aus 2-Aminocymol*, 1941, Helsinki: Suomalainen tiedeakatemia (väitöskirja)

## Lähteet
Alholmen Industrial Park

**Alholmen Industrial Park** (lyh. **AIP**) on teollisuusalue, joka sijaitsee Pietarsaaressa, Pohjanmaalla. Teollisuusalueella toimii kahdeksan teollisuusyritystä ja 53 palveluyritystä. AIP:n strateginen sijainti ja hyvin kehittynyt logistiikkaverkosto, johon kuuluvat satama ja rautatie, vahvistavat globaaleja liikesuhteita. Lähes 80 % tuotannosta menee vientiin.

Alholmen Industrial Park on rekisteröity yhdistys, joka perustettiin vuonna 2016. 

## Lukuja
AIP:n pinta-ala on 370 hehtaaria ja siellä toimii kahdeksan teollisuus- ja 53 palveluyritystä. Näiden yhteinen henkilöstömäärä on noin 2&nbsp;000. Yhtiöiden tuloksesta noin 80 prosenttia menee vientiin. Yritysten yhteinen liikevaihto on noin 1,3 mrd. euroa.

## AIP:n jäsenyritykset
* UPM Kymmene Oyj
* Billerud Finland Oy
* Walki Oy
* Alholmens Kraft Ab
* OSTP Oy
* Nautor Swan Oy
* Baltic Yachts Oy
* Nordpipe Composite Engineering Oy
* Port of Pietarsaari Oy
* Euroports Finland Oy
* Pietarsaaren seudun Kehittämisyhtiö Concordia Oy

## Strategia
AIP:n vuoden 2023 päivitetyn strategian ja vision mukaan AIP haluaa tulla ekoteollisuuspuistoksi, joka keskittyy vientiin ja kiertotalouteen.

Kiertotalous on normaali osa teollisuusalueen toimintaa. Yritysten tavoitteena on minimoida tuotannossa syntyvän jätteen määrä. Tavoitteena on, että kaatopaikoille ei vuoteen 2030 mennessä päädy enää jätettä.

## Yhteistyömuodot
AIP:n hallituksen alaisuudessa toimii viisi tiimiä, jotka tekevät yhteistyötä ympäristöasioissa, viestinnässä, henkilöstöasioissa, turvallisuudessa ja palvelutuotannossa. Kaikilla jäsenyrityksillä on edustus hallituksessa ja tiimeissä.

AIP antaa jäsenyrityksille kursseja, kuten työturvallisuus-, ensiapu- ja tulityökurssit.

## Projektit
Vuosina 2024–2025 AIP:ssa kehitetään kiertotaloutta projektissa, jota rahoittavat Euroopan unioni sekä paikalliset ja alueelliset toimijat.

## Lähteet
* https://alholmenip.fi/

### Viitteet

## Aiheesta muualla
* Alholmen Industrial Park www-sivut
Levyahven

**Levyahven** (*Enneacanthus chaetodon*) on aurinkoahveniin kuuluva kalalaji. Lajia tavataan makeista vesistä Yhdysvaltojen itäosissa.

## Koko ja ulkonäkö
Levyahven kasvaa useimmiten 5–8 cm pitkäksi, ja voi suurimmillaan saavuttaa 10 cm:n pituuden. Ruumiinrakenteeltaan laji on korkearuumiinen, soikea ja litteähkö. Selkäevän etuosa on piikikäs ja sen osia erottaa lovi. Kalan pyrstöevä on pyöreäpäinen. Levyahven on hopeanharmaa ja ruumiissa on viisi tai kuusi mustaa pystyraitaa. Kiduskannessa on musta täplä. Selkäevän etukärki on musta ja vatsaevien alareunat ovat punertavat. 

## Levinneisyys ja elintavat
Levyahventa tavataan New Jerseystä Floridaan ulottuvalta alueelta. Sen elinympäristöä ovat järvet, lammet, hitaasti virtaavat joet ja purot sekä suot. Laji viihtyy kasvillisuuden joukoissa ruskeissa ja hieman happamissa vesissä. Levyahven syö hyönteisiä, niiden toukkia ja pieniä äyriäisiä. Lisääntymiskausi on maaliskuusta kesäkuulle. Koiras rakentaa vesikasvien joukkoon pesän, jossa kuteminen tapahtuu.

Levyahventa voidaan pitää akvaarioissa. Levyahven luokitellaan silmälläpidettäväksi. Kantaa uhkaavat elinympäristön häviäminen kuivattamisen ja vedenoton vuoksi, saastuminen maatalouskemikaalien vuoksi, keruu akvaarioihin ja vesikasveja syövät omenakotiloihin kuuluvat vieraslajit.

## Lähteet
Eduskunnan poliisiverkosto

**Eduskunnan poliisiverkosto** on eduskunnan poliisitaustaisten kansanedustajien ja muussa tehtävässä eduskunnassa toimivien poliisitaustaisten ihmisten marraskuussa 2024 perustama kerho. Sen tarkoituksena on pohtia yhdessä samasta ammattitaustasta tulevien kanssa hallituksen lakiesityksiä ja niiden toimivuutta  käytännössä poliisin ja eri viranomaisten yhteistyössä. Vuonna 2024 kerhoon kuuluu kahdeksan jäsentä: Puheenjohtaja on perussuomalaisten Mira Nieminen ja varapuheenjohtaja kokoomuksen Marko Kilpi. Muita jäseniä ovat kansanedustajat Mari Kaunistola (kok.), Rami Lehtinen (ps.), Veijo Niemi (ps.), Merja Rasinkangas (ps.), Anne Rintamäki (ps.) ja Timo Vornanen. Sisäministeri Mari Rantanen ei kuulu siihen asemansa vuoksi.

## Lähteet
Hypselotriton wolterstorffi

**Hypselotriton wolterstorffi** on Kiinan Yunnanin Kunmingjärvellä tavattu sukupuuttoon kuollut aitosalamanteri. Viimeinen havainto lajista tehtiin vuonna 1979 ja se luokiteltiin sukupuuttoon kuolleeksi vuonna 2012.

Laji on luokiteltu vaihdellen omaan sukuunsa *Hypselotriton* tai tuliliskojen sukuun *Cynops*. 

Lajin naaraat olivat pituudeltaan noin 16&nbsp;cm ja urokset noin 12&nbsp;cm. Pää oli hieman leveyttään pidempi. Ruumiinrakenne oli vanttera. Jalat olivat sirot. Eturaajoissa oli neljä ja takaraajoissa viisi varvasta. Väritys oli pääasiallisesti msuta. Selkää pitkin kulki oranssi juova. äsä ja raajoissa oli joskus oransseja laikkuja. Silmän tkana suun sivulla oli punaisenoranssi laikku.

Lajia tavattiin vain Kiinan Yunnanin Kunmingjärven matalissa osissa, sekä järveen sen lähialueella yhteydessä olleilla kastelukanavilla, lammikoilla ja soilla noin 1&nbsp;900 metrin korkeudella merenpinnasta. Laji lisääntyi ja varttui toukka-asteelta täysikokoiseksi näissä ympätistöissä. Se muni munansa vesikasveihin. Eräällä tutkitulla naaraalla munia oli 442. Lisääntymiskausi ajoittui huhtikuun ja toukokuun välille.

Vielä vuonna 1950 Kunmingjärvellä oli tuhansia lisääntyviä yksilöjä. Kuitenkin viimeinen havainto lajista tehtiin vuonna 1979. Kansainvälinen luonnonsuojeluliitto eli IUCN luokitteli sen sukupuuttoon kuolleeksi lajiksi vuonna 2012. Lajin häviämiseen vaikutti sen elinympäristön häviäminen saastumisen, uudisraivauksen ja hanhien kasvatuksen johdosta. Häviämiseen ovat vaikuttaneet myös ihmisen tuomat uudet kala- ja sammakkolajit. Mahdollisia erityisen uhan salamantereja syömällä muodostaneita tulokaslajeja olivat ruohokarppi ja härkäsammakko, sekä ihmisen kasvattamat hanhet.

## Lähteet
Olli Virho

**Yrjö Olavi (Olli) Virho** (synt. **Wittenberg**, 26. huhtikuuta 1914 Ylivieska – 7. joulukuuta 1972 Turku) oli suomalainen urheiluvalmentaja ja liikunnanopettaja. 1950-luvulla hänet tunnettiin juoksuvalmentajana. Virhon oppilas Juhani Tamminen on luonnehtinut häntä ”fyysisen valmennuksen neroksi”.

## Sotia edeltävän ajan urheilija ja sen jälkeen juoksuvalmentaja

Virho kilpaili 1930-luvulla useissa lajeissa kuten kymmenottelussa, uimahypyissä, voimistelussa ja palloilulajeissa, mutta jäi kaikissa piirikunnalliselle tasolle. Virho valmistui voimisteluopettajaksi vuonna 1941, jonka jälkeen hän toimi opettajana useissa oppikouluissa. Hän toimi myös SVUL:n aluevalmentajana Kymenlaaksossa, Savossa, Helsingissä. Vuodesta 1949 lähtien Virho työskenteli SVUL:n Satakunnan piirin yleisurheiluvalmentajana. Virho työskenteli myös Porissa Rosenlewin tehtaan sosiaalipäällikkönä ja toimi samalla tehtaan urheiluseuran RU-38:n juoksuvalmentajana. Hänen valmennettaviinsa kuuluivat muun muassa Rolf Haikkola, Ilmari Taipale ja Urho Julin.

## Valmennustyössä ulkomailla 1950-luvulla

Kesällä 1953 Virho toimi myös Suomessa kilpailleen kolmiloikan olympiavoittajan Adhemar Ferreira da Silvan managerina. Virho joutui lopulta jättämään tehtävänsä Porissa, kun häntä syytettiin taloudellisten epäselvyyksien ohella urheilun amatöörisääntöjen rikkomisesta. Porista Virho siirtyi Espanjaan, jossa hänestä tuli Juan Antonio Samaranchin kutsusta Katalonian provinssin yleisurheiluvalmentaja tähtäimenään kaupungissa 1955 järjestettävät Välimeren kisat. Virhon tunnetuin valmennettava Kataloniassa oli Rooman olympialaisiin 1960 osallistunut 1 500 metrin juoksija Tomás Barris. 

## Suomeen palattuaan opettaja ja valmentaja

Suomeen palattuaan Virho työskenteli liikunnanopettajana Harjavallan keskikoulussa, Helsingin V yhteiskoulussa sekä viimeksi Turussa Juhana Herttuan yhteiskoulussa.  Vuonna 1962 Virho oli Kalevi Lehtovirran ohella TPS:n jalkapallojoukkueen toinen päävalmentaja. Virho kuoli Turussa 58-vuotiaana joulukuussa 1972. Hänet on haudattu Turun hautausmaahan.

## Lähteet

## Aiheesta muualla
*
Väkevät näkevät tekevät

**Väkevät näkevät tekevät** on Terho Sakin vuonna 1986 tekemä pronssiveistos Kuusamon keskustassa kaupungintalon piha-alueella graniittialustalla. Teos on pystytetty Kuusamon jälleenrakentamisen kunniaksi. Vetäytyvät saksalaiset tuhosivat syksyllä 1944 suuren osan Kuusamoa, mutta muutamassa vuodessa tuhottu Kuusamo oli rakennettu uudelleen.

## Lähteet
Rönnin kesäteatteri

**Rönnin kesäteatteri** on yksi Eräjärven Työväen Näyttämö ry:n näyttämöistä. Se sijaitsee Orivedellä Rönnin huvikeskuksessa.

Kesäteatterin ensimmäinen näytelmä "Mämmilä" esitettiin vuonna 1991. Silloin näyttämö katsomoineen sijaitsi Rönnin lavan pubin ulkoalueella.

Yhteistyötä tehdään tiiviisti Eräjärven Urheilijoiden ylläpitämän Rönnin Lavan kanssa.

Rönnin kesäteatteri tunnetaan laajasta ohjelmistostaan, joka vaihtelee historiallisista draamoista viihteellisiin komedioihin, musikaaleihin ja lastenteatteriin. Kesäteatterissa on 351-paikkainen paikkanumeroitu nouseva katettu katsomo. Lisäksi alueella on huoltorakennukset saniteettitiloineen.- Katoksen katsomo sai vuonan 2018.

Teatterin ohjelmisto uudistuu vuosittain. Joka kesä näyttämölle tuodaan työryhmän valitsema ja ammattiohjaajan ohjaama näytelmä.

## Aiheesta muualla
https://erajarventeatterit.fi/ronnin-kesateatteri/

## Lähteet
Nintendo Switch -konsolisarja

**Nintendo Switch -konsolisarja** on Nintendon kehittämä sarja pelikonsoleita. Siihen kuuluu kaksi pelikonsolia ja yksi käsikonsoli.

## Lähteet
Eräjärven Tupateatteri

**Eräjärven Tupateatteri ([[Eräjärven Seuratalo|Seuratalo]])** on yksi Eräjärven Työväen Näyttämön hallinnoimista näyttämöistä, joka sijaitsee Eräjärvellä, Seuratalolla. Vuodesta 2002 lähtien ETN on tehnyt näytelmiä sekä Tupateatteriksi nimetylle Seuratalon sisänäyttämölle, että Rönnin kesäteatteriin.

Tupateatterin ensimmäinen näytelmä "Lesket" esitettiin vuonna 2002.

Seuratalon näyttämötilat ovat kehittyneet vuosien varrella. Alun perin yksinkertaisemmilla puitteilla varustettu tila on saanut lisää kapasiteettia ja toimivuutta, kuten vuonna 2009 hankitun nousevan katsomon ansiosta. Näyttämö on mahdollistanut monenlaisten teatterituotantojen toteuttamisen ja tarjonnut ainutlaatuiset puitteet esityksille.

Tupateatterilla esitettävä ohjelmisto on vaihdellut eri tyylilajeissa, ja siellä on esitetty niin klassikoita kuin moderneja teoksiakin. Lisäksi Seuratalo toimii paikkana, jossa JunnuTupis ja NuortenTupis-nimiset lasten teatteriryhmät ovat tuottaneet omia esityksiään ja tarjonnut nuorille mahdollisuuden harjoitella teatteritaitoja.

## Lähteet

## Aiheesta muualla
https://erajarventeatterit.fi
Agentstvo

**Agentstvo** () on venäläinen uutissivusto.

Toimittaja Roman Badanin perusti Agentstvon vuonna 2022 sen jälkeen, kun Badaninin toinen verkkosivu Projekt oli pakotettu lopettamaan.

Venäjän federaation valtakunnansyyttäjänvirasto julisti yhdysvaltalaisen Project Media, Inc.:n ei-toivotuksi Venäjän federaation alueella, ja Badanin itse julistettiin ulkomaiseksi agentiksi 15. heinäkuuta 2021. Venäjän lain mukaan ei-toivotuiksi julistetut järjestöt lakkautetaan, ja ulkomaisiin agentteihin sovelletaan tiukkoja vaatimuksia tilintarkastuksista, joissa ilmenevistä virheistä määrätään tuntuvat sakot. Ulkomaisiksi agenteiksi julistettujen tiedotusvälineiden mainostulot kuivuvat, ja niiden tietolähteet kieltäytyvät tekemästä yhteistyötä niiden kanssa.

Agentstvo jatkoi Projektin tehtävää, joka oli tuottaa paljastuksia Venäjän sisäisestä korruptiosta. Kun Projekt sitten herätettiin henkiin huhtikuussa 2022, Agentstvo siirtyi päivittäisuutisiin.

Huhtikuussa 2023 Agentstvo ja sen päätoimittaja julistettiin ulkomaisiksi agenteiksi.

Agentstvon päätoimittaja on Roman Badanin. Julkaisun muiden toimittajien nimet ovat salattuja Venäjän valtion heihin kohdistamien toimien vuoksi.

## Lähteet

## Aiheesta muualla
* Agentstvon verkkosivut
Brooke Rollins

**Brooke Rollins** (s. 1972) on yhdysvaltalainen asianajaja, ajatushautomon johtaja ja poliitikko. Yhdysvaltojen tuleva presidentti Donald Trump kertoi aikovansa nimittää Rollinsin tulevan hallituksensa maatalousministeriksi vuonna 2025 ja 13. helmikuuta 2025 tämä vahvistettiin. Hän on kotoisin Teksasista ja työskenteli presidentin hallinnossa myös Trumpin ensimmäisellä virkakaudella.

Rollins kasvoi maatilalla ja kuului 4H-kerhoon. Hän valmistui Teksasin yliopistosta maataloustieteen kandiksi ja  työskenteli lakialalla. Hän on  Trumpin pitkäaikainen liittolainen. Rollinsin perustama ja  johtama *America First Policy Institute* -ajatushautomo on valmistellut Trumpin toisen kauden politiikkaa jo etukäteen.

## Lähteet